Document ID: /roh_data/filtered/fineweb-2-filterrobots_roh.jsonl.gz/12627

Ils curlists svizzers han cumenzà ils campiunadis europeics en Svezia cun ina victoria. A Helsingborg en Svezia ha l'equipa cun il skip Yannick Schwaller battì l'Ollanda cun 9:4. En la segunda runda fruntan ils Svizzers sonda saira sin il top-favurit Svezia cun skip Niklas Edin.
Avantatg pir en 8avla runda
En l'emprima mesadad era la partida a Helsingborg fitg guliva. Pir a la fin da 8avla runda han l'equipa cun Marcel Käufeler, Romano Meier, Michael Brunner e Yannick Schwaller dal CC Berna Zähringer procurà per in avantatg.
Schwaller curt avant la partenza a Helsingborg:
RTR novitads 12:00